Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: Hivatkozik a 26/2007. (IV. 25.) AB határozatra, amely szerint minden népszavazásra feltenni kívánt kérdés, amely
Paragraph Index: 532

Hivatkozik a 26/2007. (IV. 25.) AB határozatra, amely szerint minden népszavazásra feltenni kívánt kérdés, amely valamely szolgáltatás kötelezõ ingyenességére irányul, csak akkor felel meg a jogalkotói egyértelmûség követelményének, ha megjelöli, hogy a fogyasztó helyett ki lenne a gazdasági teher viselõje. Megjegyzi, hogy a jelen kérdés a szolgáltatás vonatkozásában nem a teljes ingyenességet kéri, hanem a fogyasztás arányában kívánja megfizettetni a szolgáltatásrendelkezésreállásávalkapcsolatosköltségeket.Ez viszontazt eredményezné,hogy egyes fogyasztók a fenntartási költségek egy részét nem térítenék meg. A kifogást tevõ hivatkozik az Európai Parlament és a Tanács által kibocsátott a vízpolitika terén a közösségi fellépés kereteinek meghatározásáról szóló 2000/60/EK irányelv (Víz Keretirányelv) 9. cikkére, amely rendelkezés szerint a tagállamoknak úgy kell meghatározniuk a díjakat, hogy a vízszolgáltató rendszerek fenntartásához elegendõ bevétel képzõdjön. A fenntartási költség összege nem függ a fogyasztott víz mennyiségétõl, a fogyasztókat egyenlõ mértékben terheli, és e tehernek a megállapított díjban egyenlõ arányban érvényesülnie kell. Ezen kívül a kifogást tevõ több alkotmánybírósági határozatra hivatkozva kiemeli, hogy az Alkotmánybíróság a kéttényezõs díjképzési formát nem találta alkotmányellenesnek. II.

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes